Kwon Ki-ok

Kwon Ki-ok (Piongiang, Korea okupatua, 1901eko urtarrilaren 11 – Seul, Hego Korea, 1988ko apirilaren 19a), Koreako eta Txinako lehen emakumezko hegazkinlaria izan zen.

 Biografia 
Japoniak Korea okupatzen zuen garaian jaio eta hazi zen, eta gaztetandik militatu zuen independentziaren alde Koreako Emakume Abertzaleen Elkartean. Militantzia horregatik atxilotu egin zuten, eta askatzean Txinan erbesteratu zen. Behin Txinan, 1923an, Koreako Errepublikako Behin-behineko Gobernu erbesteratu eta abertzalearen gomendioz Txinako Errepublikako aireko eskola militarrean sartu zen, eta bertan graduatu zen lehen emakumea izan zen 1925ean.

1940. urtean teniente koronel izendatu zuten, eta Bigarren Mundu Gerran japoniarren aurkako aireko gerran pilotatu zituen hegazkinak, Txinako fronteetan.

1945ean, Bigarren Mundu Gerra amaitu zenean, Koreara itzuli zen, eta Hego Koreako aireko armadaren sorkuntzan parte hartu zuen. Mendebaldeko indarrekin eta Hego Korearekin egon zen Ipar Korearen aurka Koreako gerra garaian.

Kategoria:Emakumeak Bigarren Mundu Gerran
Kategoria:Emakume hegazkinlariak
Kategoria:Hegazkinlaritzaren aitzindariak
Kategoria:Testuan koreera duten artikuluak
Kategoria:Korearrak
Kategoria:Hego Koreako militarrak
Kategoria:Txinako militarrak
Kategoria:Piongiangdarrak